लखनऊ. राजधानी में इंटरनेशनल मैच देखने का सपना जल्द पूरा हो सकता है। शहर के इकाना इंटरनेशन स्टेडियम में भारत और वेस्टइंडीज के बीच नवंबर में होने वाले इंटरनेशनल मुकाबले को कानपुर के बजाए लखनऊ में आयोजित करने का प्रयास चल रहा है।बीसीसीआई के सूत्रों के मुताबिक, भारत और वेस्टइंडीज के बीच नवंबर में होने वाले इंटरनैशनल मुकाबले के लिए सितंबर के पहले सप्ताह में आईसीसी की टीम इकाना स्टेडियम का दौरा करेगी। इसी के आधार पर मेजबानी का फैसला होगा। अगर आईसीसी अधिकारियों को स्टेडियम के हालात ठीक लगते हैं तो राजधानी में पहला टी-20 इंटरनेशनल मैच आयोजित हो सकता है।